Républik Koréa (Aksara Jawa: ꦒꦤꦒꦫꦏꦺꦴꦫꦾ ) (basa Koréa: Daehan Minguk (Hangul: 대한민국; Hanja: 大韓民國); basa Inggris: Republic of Koréa/ROK) biyasa dikenal minangka Koréa Kidul (Aksara Jawa: ꦏꦺꦴꦫꦾꦏꦶꦢꦸꦭ꧀ ), iku nagara ing Asia Wétan sing nyakup pérangan kidul Ujung Koréa. Ing sisih lor, Républik Koréa wewatesan karo Koréa Lor, lan kaloroné nyawiji dadi siji nagara nganti taun 1948. Jepang dumunung ana ing sabrang Sagara Jepang (karan "Sagara Wétan " déning wong-wong Koréa) lan Selat Koréa dumunung ing sisih kidul-wétan. Nagara iki dikenal kanthi jeneng Hanguk (한국; 韓國) déning sing ndunungi Koréa Kidul lan karan Namchosŏn (남조선; 南朝鮮; "Chosŏn Kidul") ing Koréa Lor. Kutha krajan Koréa Kidul ya iku Seoul (서울).

Ékonomi 
Minangka salah siji saka papat Macan Asia Wétan, Koréa Kidul wis nggayuh rèkor tuwuh sing ngédap-édapi, nggawé Koréa Kidul dadi nagara kanthi ékonomi gedhé dhéwé angka 12 ing donya. Sarampungé PDII, PDB per kapita kira-kira padha karo nagara miskin liyané ing Afrika lan Asia. Banjur Perang Koréa nggawé kondhisi tansaya parah. Saiki PDB per kapita kira-kira tikel ping 20 saka Koréa Lor lan padha karo ékonomi-ékonomi menengah ing Uni Éropah. Ing taun 2004, Koréa Kidul gabung karo "klub" donya ékonomi trilyun dolar.

Kasuksesan iki digayuh ing pungkasan taun 1980-an liwat sawijining sistem ikatan bisnis-pamaréntah sing cedhak, kalebu kredit langsung, pambatesan impor, sponso tumrap indhustri tinamtu, lan usaha kuwat saka tenaga kerja. Pamaréntah promosi impor bahan mentah lan tèknologi kanggo barang konsumsi lan nyurung tabungan lan investasi tinimbang konsumsi. Krisis Finansial Asia 1997 mbukak kakurangan model pangembangan Koréa Kidul, kalebu rasio utang/persamaan sing gedhé, utang njaba sing gedhé, lan sektor finansial sing ora disiplin.

Provinsi lan kutha-kutha 

Koréa Kidul dumadi saka 1 Kutha Khusus (Teukbyeolsi; 특별시; 特別市), 6 Kutha Metropolitan (Gwangyeoksi; 광역시; 廣域市), lan 9 Provinsi (do; 도; 道). Jeneng-jeneng ing ngisor iki sajeroning basa Inggris, Alihaksara sing disempurnakaké, Hangul, lan Hanja.

Kutha Istimewa/Khusus 
 Kutha Istimewa/Khusus Seoul.

Kutha Metropolitan 

 Kutha Metropolitan Busan (Busan Gwangyeoksi; 부산 광역시; 釜山廣域市).
 Kutha Metropolitan Daegu (Daegu Gwangyeoksi; 대구 광역시; 大邱廣域市).
 Kutha Metropolitan Incheon (Incheon Gwangyeoksi; 인천 광역시; 仁川廣域市).
 Kutha Metropolitan Gwangju (Gwangju Gwangyeoksi; 광주 광역시; 光州廣域市).
 Kutha Metropolitan Daejeon (Daejeon Gwangyeoksi; 대전 광역시; 大田廣域市).
 Kutha Metropolitan Ulsan (Ulsan Gwangyeoksi; 울산 광역시; 蔚山廣域市).

Provinsi 
 Provinsi Gyeonggi (Gyeonggi-do; 경기도; 京畿道).
 Provinsi Gangwon (Gangwon-do; 강원도; 江原道).
 Provinsi Chungcheong Lor (Chungcheongbuk-do; 충청 북도; 忠清北道).
 Provinsi Chungcheong Kidul (Chungcheongnam-do; 충청 남도; 忠清南道).
 Provinsi Jeolla Lor (Jeollabuk-do; 전라 북도; 全羅北道).
 Provinsi Jeolla Kidul (Jeollanam-do; 전라 남도; 全羅南道).
 Provinsi Gyeongsang Lor (Gyeongsangbuk-do; 경상 북도; 慶尚北道).
 Provinsi Gyeongsang Kidul (Gyeongsangnam-do; 경상 남도; 慶尚南道).
 Provinsi Jeju (Jeju-do; 제주도; 濟州道).

Uga delengen 
 Dina libur ing Koréa Kidul
 Pratélan nagara

Pranala jaba 
 Korea.net: Serambi Korea  portal dari agensi pamaréntah, KOIS
 Pusat Statistik Korea Kidul
 Majelis Nasional
 Gedung Biru-situs resmi Présidhèn
 Tour2Korea Organisasi Pariwisata Koréa Kidul
 
 Korea Wiki di Wikicities